钦定古今图书集成/明伦汇编/闺媛典/第073卷 > 永安六烈
## 钦定古今图书集成/明伦汇编/闺媛典/第073卷 > 永安六烈

按《永安县志》：“六烈者”，严师训妻邓氏，遭变，抗声骂贼，
贼以刀钳其口，尚作咄啐声，至断喉乃已。邓林彩妻
陈氏，亦詈贼求死，贼怒，丛刺之，沉其尸。吴天性妻某
氏，被执，过井边，绐贼释，跃入井死。罗正茂妻刘氏，罗
正卿妻姜氏，妯娌同奔，舟为贼所追，各相携抱子投
水死。林祐女尾姑，同母被执隙室，度不能免，乃拜母，
缢而死。